Belgické vzdušné sily

Belgické vzdušné sily (; ; doslova: Letecká zložka) sú letecká zložka belgických ozbrojených síl. Belgické vzdušné sily boli založené v roku 1909 ako Compagnie des Ouvriers et Aérostiers a patria medzi najstaršie vzdušné sily na svete. V súčasnosti v nich slúži približne 6 000 mužov a žien.

Veliteľom je od 23. júla 2009 generálmajor letectva Frederik Vansina.

 História 
 Založenie belgického letectva a prvé roky jeho existencie 
Belgické letectvo bolo založené v roku 1909 na podnet kráľa Alberta, ktorý videl veľký potenciál prvých lietadiel vo vojenskom využití. Zhodou okolností, práve v tom istom roku, získal barón Pierre de Caters oprávnenie civilného pilota a hneď potom zakladá civilnú leteckú školu. Do konca roka 1910 zložili v tejto škole pilotské skúšky prví traja poručíci belgickej armády: Baudoin de Montens d'Oosterwyck, Alfred Sarteel a Georges Nelis. 

Na jar v roku 1911 zakladá novovzniknuté belgické letectvo svoju vlastnú leteckú školu, ktorá pozostávala z piatich pilotov, dvoch mechanikov a jedného pracovníka s drevom. Táto prvá škola vojenského letectva získava svoje prvé lietadlo od kráľa Alberta, ktorý ho dostal do daru od baróna Catersa.

Dňa 12. septembra 1912 si poručíci Nelis a Stellingwerff pripísali významné prvenstvo, keď ako prví Európania spustili guľometnú streľbu z kabíny lietadla. Zatiaľ čo pilot Nelis letel nízko nad zemou, Stellingwerff vystrelil salvu na plachtu, pripevnenú kolíkmi k zemi. Hoci boli obaja poručíci za toto správanie ihneď disciplinárne potrestaní, už o rok neskôr sprevádzal Nelis veliteľa Émile Mathieu do Anglicka. Tam, na základni Hendon, predviedli vzdušné využitie guľometu Lewis. V dôsledku toho prijali Briti guľomet Lewis do výzbroje svojej Royal Air Force. Paradoxom bolo, že belgické letectvo tak nespravilo a do prvej svetovej vojny vstúpilo s lietadlami, určenými výhradne na prieskumné misie.

 Prvá svetová vojna 
Keď Belgicko 4. augusta 1914 vstupovalo do prvej svetovej vojny, jeho letectvo sa skladalo zo štyroch letiek, i keď 3. a 4. letka sa stále len formovali. Do každej z letiek boli zaradené štyri lietadlá od Henriho Farmana s výkonom 80 konských síl. Letka pozostávala z veliteľa, piatich pilotov, šiestich pozorovateľov a dôstojníkov, preložených z nadradených jednotiek. V priebehu vojny vznikla ešte 5. letka, ktorá sa sformovala z civilných pilotov, vybavených lietadlami Blériot.

 Druhá svetová vojna 
Na začiatku druhej svetovej vojny malo belgické letectvo tri aktívne pluky, vybavené lietadlami Renard R-31 a R-32, Fiat CR.42, Hawker Hurricane, Gloster Gladiator, Fairey Fox a Fairey Battle. Celé belgické vzdušné sily však boli do mája 1940 zmasakrované oveľa silnejšou nemeckou Luftwaffe.
Po kapitulácii Belgicka 28. mája 1940 vzniklo v exile, vo Veľkej Británii, veľmi malé belgické letectvo, ako súčasť dobrovoľníckych rezerv RAF. Tieto belgické letky boli vybavené strojmi Supermarine Spitfire a Hawker Typhoon.

 Lietadlový park 
LietadloFotografiaKrajina pôvoduÚlohaVerziaV službeWorld Air Forces 2019Poznámky Stíhacie lietadlá General Dynamics F-16 Fighting Falcon 150px  USA viacúčelové stíhacie lietadlocvičné/stíhacie lietadlo F-16AMF-16BM 439 Dopravné lietadlá Airbus A321 150px  Francúzsko Nemecko Španielsko Spojené kráľovstvo dopravné lietadlo (VIP) A321-200 1 Embraer ERJ 135 150px  Brazília dopravné lietadlo (VIP) ERJ 135LR 2 Embraer ERJ 145 150px  Brazília dopravné lietadlo (VIP) ERJ 145LR 2 Lockheed C-130 Hercules 150px  USA taktické dopravné lietadlo  C-130H	 10  Cvičné lietadlá Dassault/Dornier Alpha Jet 150px  Francúzsko Nemecko cvičné/ľahké bojové lietadlo Alpha Jet E 28  SIAI-Marchetti SF.260 150px  Taliansko cvičné lietadlo SF.260DSF.260M+ 32 Vrtuľníky Agusta A109 150px  Spojené kráľovstvo Taliansko prieskumný/bojový vrtuľník A109BA 20  NHIndustries NH90 150px  Francúzsko Holandsko Nemecko Taliansko viacúčelový/dopravný vrtuľník NH90NFHNH90TTH  6  Aérospatiale Alouette III 150px  Francúzsko ľahký viacúčelový vrtuľník SA 316 3 Westland Sea King 150px  Spojené kráľovstvo záchranný/viacúčelový vrtuľník Sea King Mk.48 3 Bezpilotné lietadlá IAI RQ-5 Hunter 150px  Izrael bezpilotné lietadlo MQ-5B 13

 Iné projekty 

 Referencie 

 Externé odkazy 
 Belgické vzdušné sily na oficiálnej stránke belgických ozbrojených síl – holandská verzia 
 Belgické vzdušné sily na oficiálnej stránke belgických ozbrojených síl – francúzska verzia 

 Zdroj 

Belgicko
Kategória:Vojsko v Belgicku